Държавен вестник, бр. 25, 2011 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  25
Интерпретация:
Допълнителни данни и обсъждане:
Заключение:
Предложение за експертизно решение:
Подпис: ___________________ /_______________/
11. Използваните в методиката въпросници и 
тестове са съобразени с Наредба № 6/19.03.2003 г. 
на Министерството на здравеопазването за вида 
и реда на извършването на специализираните 
медицински и психологични изследвания и на 
периодичните здравни прегледи и методите за 
тяхното провеждане (ДВ, бр. 35 от 16.04.2003 г.).
Приложение № 11 
към чл. 22, ал. 2
Ред за освидетелстване, обем на прегледите и 
изследванията на кандидатите за военна служба 
и кандидатите за служба в постоянния резерв 
(за офицерски кандидати, сержанти и войници)
1. Кандидатите за военна служба се явяват в 
ЦВМК сутрин до 08.30 ч., без да са закусвали с 
оглед предстоящите им изследвания.
2. На регистратурата на ЦВМК всеки кандидат 
се регистрира в журнал и му се издава протокол 
по образец (приложение № 3), който след при­
ключване на прегледите за деня кандидатът следва 
да върне на регистратурата.
3. Освидетелстването за годност за военна 
служба задължително включва прегледи от лекари 
специалисти и обем лабораторни и инструментални 
изследвания.
Лекарски прегледи: интернист, невролог, хи­
рург, офталмолог, оториноларинголог, психиатър, 
дерматовенеролог, стоматолог, акушер-гинеколог 
(за жените), токсиколог.
Психологическо изследване за нуждите на 
психиатричния преглед.
Лабораторни изследвания: кръв, хематологични 
показатели, хемоглобин, еритроцити, хематокрит, 
левкоцити с диференциално броене, среден обем 
на еритроцита, тромбоцити, СУЕ, биохимични 
показатели – кръвна захар, креатинин, холестерол, 
билирубин, трансаминази (АСАТ, АЛАТ);
серологични показатели – Hbs A g ,HCV, СПИН, 
ВАСЕРМАН, урина – албумин, захар, уробилиро­
ген, седимент, опиати.
Кръвна група.
Инструментални изследвания: електрокардио­
грама (ЕКГ), флуорография на сърце и бял дроб, 
панорамна снимка на зъбите, ехокардиография, ехо­
графия – коремни органи и антропометрия – ръст, 
тегло, БМИ.
4. На кандидати за щатни парашутисти се на­
значават допълнителни изследвания, необходими 
за експертизната оценка, както следва: 
4.1. Електроенцефалограма (ЕЕГ).
4.2. Изследване за умерена степен на хипоксия 
(барокамера).
4.3. Аудиограма.
4.4. Изследване за вестибуларна устойчивост.
4.5. Авторефрактометрия с циклоплегия.
4.6. Рентгенография на гръбначен стълб. 
4.7. Авиопсихологическо изследване, завършва­
що с решение за психологическа годност.
5. На кандидатите за плавателна служба се 
назначават допълнителни изследвания, необходими 
за експертната оценка, както следва:
5.1. На кандидати за плавателна служба – над­
водни кораби:
5.1.1. Изследване на вестибуларна устойчивост;
5.1.2. Аудиометрия.
5.2. На кандидати за плавателна служба на 
подводни кораби и водолази:
5.2.1. Велоергометрия;
5.2.2. Външно дишане;
5.2.3. Изпитание в хипербарни условия (баро­
камера);
5.2.4. Изследване на вестибуларна устойчивост;
5.2.5. Аудиометрия.
6. На всеки кандидат се изготвя експертно 
решение за годност за военна служба, което по 
служебен път се изпраща до военното окръжие 
или поделението, от което е изпратен кандидатът.
 Приложение № 12 
към чл. 23, ал. 2
Ред за освидетелстване, обем на прегледите и 
изследванията на кандидатите за обучение във 
висши военни училища и кандидатите за служба 
в постоянния резерв(за офицери)
1. Медицинското освидетелстване на кандида­
тите за обучение във висшите военни училища се 
извършва целогодишно в ЦВМК.
2. Кандидатите за обучение във висшите военни 
училища се явяват в ЦВМК сутрин до 08.30 ч., 
без да са закусвали с оглед предстоящите им 
изследвания.
3. На регистратурата на ЦВМК всеки кандидат 
се регистрира в журнал и му се издава протокол 
по образец (приложение № 3), който след при­
ключване на прегледите за деня кандидатът следва 
да върне на регистратурата.
4. Освидетелстването за годност за обучение 
във висшите военни училища включва прегледи 
от лекари специалисти и обем лабораторни и 
инструментални изследвания.
5. При освидетелстване на кандидати за летател­
но обучение се изпълнява целият обем прегледи и 
изследвания както при кандидатите за обучение за 
наземни специалности и допълнително се извърш­
ват определен брой инструментални изследвания, 
указани в т. 7.
6. Кандидати за обучение за наземни специ­
алности:
6.1. Лекарски прегледи: интернист, невролог, 
хирург, офталмолог, оториноларинголог, психиатър, 
дерматовенеролог, стоматолог, акушер-гинеколог 
(за жените), токсиколог.
6.2. Психологическо изследване за нуждите на 
психиатричния преглед.